કેલેન્ડરોનાં સ્વરૂપોમાં સતત બદલાવ આવી રહ્યો છે. છેલ્લા ઘણા સમયથી ડેસ્ક કેલેન્ડર પણ ઓફિસોમાં લોકપ્રિય બની રહ્યાં છે. કોર્પોરેટ કંપનીઓ જ નહીં રાજ્ય અને કેન્દ્ર સરકાર પણ પોતાનાં આવાં કેલેન્ડર બહાર પાડે છે, જેમાં રજાઓ અને તહેવારોની ખાસ માહિતી આપવામાં આવે છે. સરકારી કર્મચારીઓ રજાઓનાં પ્લાનિંગ માટે આવાં કેલેન્ડરો જોવા અધીરા હોય છે. કેટલાક સંપ્રદાયોનાં પણ અલગ કેલેન્ડરો હોય છે, જેમાં જે-તે સંપ્રદાયની ધાર્મિક તિથિને વધુ મહત્ત્વ આપતી જાણકારી આપવામાં આવે છે. જેથી આવાં કેલેન્ડરો જે-તે સંપ્રદાયના અનુયાયીઓને ઉપયોગી બની શકે.